**PRVA PRIJAVA ZA VPIS – NAVODILA (študijsko leto 2024/2025)**

**Elektronska PRIJAVA ZA VPIS na**  **visokošolske in univerzitetne programe** (**eVŠ prijava: od 20. februarja do 20. marca 2024**)

Razpis za vpis v **dodiplomske in enovite magistrske študijske programe** v študijskem letu 2024/2025 je objavljen na spletni strani MIZŠ: <https://portal.evs.gov.si/razpisi-za-vpis-javni-koncesionirani>.

Prijava preko spletnega portala eVŠ : <http://portal.evs.gov.si/prijava/>

Več načinov prijave:

* **s spletnim digitalnim potrdilom** **Sigen-ca**
* **z uporabniškim imenom in geslom**

Oddaja prijave po tej poti zahteva uporabniško ime in geslo, ki ju ustvarite ob vstopu v prijavo z registracijo. Oboje si morate **zapisat**i in shraniti, ker boste s pomočjo le-teh lahko ponovno vstopali v prijavo, ki jo boste lahko na novo izpolnili, če si boste premislili in želeli zamenjati študijske programe (do 20. marca). V eVŠ prijavo boste dobili pripet tudi Sklep o rezultatu izbirnega postopka, prilagali boste morebitne priloge – skenirane ali fotografirane.

* **z AAI-računom**

AAI-račun ste dobili na šoli in ga uporabljate za vstop v spletne učilnice.

* **z e-osebno izkaznico.**

**Pomembno**: Vsak izmed treh načinov prijavljanja se zaključi z gumbom **ODDAJ PRIJAVE**. Dokler ne pritisnete tega gumba, prijava ni zaključena in s tem ni poslana. V eVŠ prijavo vnesite zahtevani **elektronski naslov**, ki ga običajno in redno berete, saj vam bodo na ta naslov pošiljali razna obvestila. Enako velja za **telefonsko številko,** na katero vas bodo poklicali v primeru nejasnosti.

Na vaš elektronski naslov boste dobili obvestilo, da je bila prijava uspešno poslana.

**Dijaki s posebnim statusom** (vrhunski športniki, dijaki s posebnimi potrebami in drugo – v Razpisu na str. 25):

1. v prijavi za vpis označijo, da želijo zaprositi za status kandidata s posebnim statusom (4. trditev - Želim zaprositi za dijaka s posebnimi potrebami in posebnim statusom v »Preveritev podatkov o dosedanji visokošolski izobrazbi«)
2. k prijavi oddajo individualno prošnjo (da se jim ta status prizna v izbirnem postopku) in
3. dokazila (npr. Odločbo ).

Vse skupaj pripnejo k prijavi kot prilogo ali pošljejo najkasneje do **20. junija 2024** (za prvi prijavni rok).

Dijaki, ki ne zaprošajo za status kandidata s posebnim statusom, k prijavi ne prilagajo ničesar.

**Tehnična pomoč** za težave z digitalnim potrdilom in elektronskim podpisovanjem ter tehnična pomoč za vprašanja pri izpolnjevanju elektronske vloge: e- naslov: [ekc@gov.si](mailto:ekc@gov.si), tel: 080 2002 (med 8. in 22. uro – ob delavnikih).